
 
 ప్రక్కనేదో అలికిడయినట్లయితే తల త్రిప్పి చూసింది.
 
 ఎవరో ఇద్దరు మనుషులు నిలబడి ఉన్నారు. గళ్ళషర్ట్స్, నారో పాంట్స్ వేసుకొని ఉన్నారు. మొహాలు చాలా మోటుగా, కరుగ్గా ఉన్నాయి.
 
 వాళ్ళలో ఒకడు ఆమె వంక చూసి నవ్వాడు.
 
 "ఎవరు నువ్వు?" అంది విజ్ఞత.
 
 వారిలో ఒకడు బొడ్లోంచి చిన్న కత్తి తీశాడు. "అరవబోకు అరిస్తే ఇక్కడికిక్కడే పొడిచి పారేస్తాను" అని ఒకడుగు ముందుకు వేశాడు.
 
 "ఇక్కడ దీన్నేమీ చెయ్యొద్దురా పిల్ల బ్రహ్మాండంగా ఉంది. దీన్ని ఇక్కడ్నుంచి తీసుకుపోయి మొదట అనుభవించి తరువాత మన మనుకున్నది పూర్తి చేద్దాం" అన్నాడు రెండోవాడు.
 
 విజ్ఞత కళ్ళప్పగించి చూస్తుంది.
 
 ఆ ఇద్దరూ ఆమె దగ్గరకొచ్చి రెండు భుజాలమీదా చేతులు వేశారు.
 
 వెనక నుంచి ఏదో బరువైన శక్తి ఇద్దర్నీ లాగి పారేసినట్లయింది. త్రుళ్ళిపడి వెనక్కితిరిగి చూస్తే ఇరవై అయిదు, ఇరవై ఆరేళ్ళ యువకుడు కనిపించాడు.
 
 "ఎవడ్రా నువ్వు?" అని అతని మీదకు పోబోయేసరికి వాళ్ళమీద మెరుపు దాడి జరిగింది. ఏం జరిగిందో తెలుసుకునే లోపల మెడలూ, నడుములూ విరిగిపోయి క్రింద కూలబడిపోయారు. మొహాలు పచ్చడయిపోయాయి. మూలగడానికి కూడా ఓపిక లేక తలలు ప్రక్కకు వ్రేళ్ళాడేశారు.
 
 "థాంక్స్ అర్జున్" అంది విజ్ఞత.
 
 "వీళ్ళెవరు?" అని అడిగాడతను.
 
 "తెలీదు హఠాత్తుగా వచ్చి దౌర్జన్యం చెయ్యబోతున్నారు."
 
 "పదండి. ఇక్కడ్నుంచి పోదాం"
 
 ఇద్దరూ ఆ ప్రదేశం నుంచి ఇవతలకు వచ్చారు.
 
       * * *
 అర్ధనారీశ్వరరావు సగమైపోయాడు. సరిగ్గా తిండి తినడంలేదు. బయటకు పోవటంలేదు.
 
 కొడుకులు తన మాట వినటంలేదు. గట్టిగా ఏమైనా అంటే వాళ్ళు కూడా ఇంట్లోంచి వెళ్ళిపోతారన్న భయం పట్టుకుంది.
 
 వాళ్ళు ఏ టైములో ఇంటికి వస్తున్నా కళ్ళముందే తాగి తిరుగుతున్నా ఏమీ అనలేక ఊరుకొంటున్నాడు.
 
 ఒకరోజు మధ్యాహ్నం హాల్లో ఉన్న ఫోన్ మ్రోగేసరికి రిసీవ్ చేసుకున్నాడు.
 
 అవతల్నుంచి ఎవరో యువతి మాట్లాడుతుంది. గొంతు ఆనవాలు పట్టటం కష్టంగా ఉంది.
 
 "అర్ధనారీశ్వరరావుగారా?" అనడిగింది.
 
 "అవును."
 
 "మీ అమ్మాయి ఎక్కడుందో తెలీక బాధపడుతున్నారు కదూ?"
 
 "మీకెలా తెలుసు?"
 
 "తెలుసు మీ అమ్మాయి విజ్ఞత ఆధీనంలో ఉంది. దేవీప్రియను మీ దగ్గరకు రాకుండా చేస్తుంది విజ్ఞత."
 
 "విజ్ఞత ఎవరు?" అనడిగాడు ఆత్రతగా.
 
 విజ్ఞత వివరాలు, ఎడ్రెస్ చెప్పింది.
 
 "ఆ అమ్మాయిని విడిచిపెట్టకండి. అదే దేవీప్రియను మీ నుంచి దూరం చేసింది" అంటూ ఫోన్ పెట్టేసింది.
 
                    * * *
 
 వినూత్న ఆలోచిస్తూ కూర్చుంది. విజ్ఞతను ఎలాగైనా దెబ్బతీయాలి. అన్నయ్యలు బోలెడు డబ్బు ఖర్చుపెట్టి రౌడీలను దానిమీదకు ఉసికొల్పితే వాడెవడో మెరుపు వీరుడిలా వచ్చి రౌడీలను చితగ్గొట్టి, ఏ కీలు కా కీలు విరిచిపారేశాడు. వాడెవడో మరి దాని ప్రియుడు కాబోలు. ప్రేమిస్తే ప్రేమించిందిగాని గట్టివాడినే చూసుకుంది. వాడి ప్రతాపానికి ఝాడిసి అన్నయ్యలు దానిజోలికి పోవడానికి హడలిపోతున్నారు. అందుకే అర్ధనారీశ్వరరావును విజ్ఞత మీదకు ఉసిగొల్పింది. ఏం జరుగుతుందో చూడాలి.
 
    * * * 
 
 "తల్లీ!"
 
 దేవీప్రియ ఉలికిపడి తలెత్తి చూసింది.
 
 డోర్ దగ్గర తండ్రి నిలబడి ఉన్నాడు.
 
 ఏం చేస్తాడు? ఒళ్లంతా హూనం హూనం చేసేస్తాడా? జుట్టు పట్టుకుని రోడ్డుమీదకు ఈడ్చుకుపోతాడా? చంపేస్తాడా?
 
 హడలిపోతూ కళ్ళప్పగించి చూస్తోంది.
 
 దగ్గరకు వచ్చి భుజాలమీద చేతులు వేసి ప్రేమగా చూశారు. ఆయన కళ్ళలోంచి నీళ్ళు కారుతున్నాయి.
 
 "నీకోసం అమ్మ అలమటిస్తోన్నదమ్మా నిన్ను చూడాలని కలవరిస్తున్నదమ్మా రామ్మా! ఇంటికి పోదాం."
 
 ఇది నిజమేనా? తను చూస్తోన్నది వాస్తవమేనా? ఆమె దుఃఖ మాపుకోలేక పోయింది. తండ్రి గుండెమీద తల వాల్చి వెక్కి వెక్కి ఏడ్చింది.
 
 విజ్ఞత గదిలోకి వచ్చింది.
 
 "ఈమే నాన్నా... నన్ను కాపాడింది."
 
 అర్ధనారీశ్వరరావు విజ్ఞతవైపు తిరిగి చేతులు రెండూ జోడించాడు.
 
 "ఆపదలో ఉన్న మా అమ్మాయిని సమయానికి ఆదుకుని రక్షించారు. మీ ఋణమెలా తీర్చుకోవాలో తెలీటంలేదు" అన్నాడు డగ్గుత్తికగా అతని కళ్ళలో కృతజ్ఞత ఉట్టిపడుతోంది.
 
 విజ్ఞత వెంటనే ఏమీ మాట్లాడలేకపోయింది. తరువాత నెమ్మదిగా చొరవ చేసుకుని అంది- "మీరేమీ అనుకోనంటే నాదో సలహా తప్పకుండా వింటానమ్మా!"
 
 "దేవీప్రియ జీవితం ఎవరివల్ల పాడయిందీ అన్న రాద్దాంతంలోకి దిగి లోతుకుపోవటం అంత మంచిది కాదు. ఆమెకు మేలు చేద్దామన్న ఉద్దేశంతో అతనెవరో తెలుసుకుని అతనికే ఇచ్చి పెళ్ళి చేద్దామనుకోవటం మరింత అజ్ఞానమవుతుంది. ఎందుకంటే అతను ఆడపిల్లల జీవితాలతో ఆడుకునే నీచుడు. నీతి నియమాలు లేని మనిషి ఆమె అతనివల్ల తన శీలాన్ని పోగొట్టుకుని ఉంటే ఉండవచ్చు. అందుకని శ్రమపడి అతనికే ఇచ్చి పెళ్ళి చేయాలనుకోవటం ఆమె జీవితాన్ని మరింత నాశనం చేయటమవుతుంది. అలాంటి నీచుడికి జీవితాంతం ముడిపెట్టడం కన్నా జరిగింది ఓ పీడకలగా మరిచిపోయి నవజీవనానికి నాంది పలకటం ఆరోగ్యకరం."

 
 prakkanedo alikidayinatlayite tala trippi chusindi.
 
 evaro iddaru manushulu nilabadi unnaaru. gallasharts, naro pants vesukoni unnaaru. mohalu chala motugaa, karugga unnaayi.
 
 vaallalo okadu aame vanka chusi navvaadu.
 
 "evaru nuvvu?" andi vignata.
 
 vaarilo okadu bodlonchi chinna katti teesaadu. "aravaboku ariste ikkadikikkade podichi paarestaanu" ani okadugu munduku vaesaadu.
 
 "ikkada deennemee cheyyoddura pilla brahmaandamgaa undi. deenni ikkadnunchi teesukupoyi modata anubhavinchi taruvaata mana manukunnadi puurti cheddam" annadu rendovadu.
 
 vignata kallappaginchi chustundi.
 
 aa iddaruu aame daggarakochi rendu bhujalameeda chetulu vaesaaru.
 
 venaka nunchi edho baruvaina sakti iddarnee laagi paaresinatlayindi. trullipadi venakkitirigi chuste iravai ayidu, iravai aarella yuvakudu kanipinchaadu.
 
 "evadra nuvvu?" ani athani meedaku poboyesariki vaallameeda merupu daadi jarigindi. yem jarigindo telusukune lopala medaluu, nadumuluu virigipoyi krinda koolabadipoyaru. mohalu pachadayipoyaayi. moolagadaaniki kuudaa opika leka talalu prakkaku vrellaadesaaru.
 
 "thanks arjun" andi vignata.
 
 "veellevaru?" ani adigaadatanu.
 
 "teleedu hataattugaa vachi dourjanyam cheyyabotunnaru."
 
 "padandi. ikkadnunchi podam"
 
 iddaruu aa pradesam nunchi ivatalaku vachaaru.
 
       * * *
 ardhanaareeswararaavu sagamaipoyadu. sarigga tindi tinadamledu. bayataku povatamledu.
 
 kodukulu tana maata vinatamledu. gattigaa emaina ante vaallu kuudaa intlonchi vellipotaranna bhayam pattukundi.
 
 vaallu e taimulo intiki vastunna kallamunde taagi tirugutunna emi analeka oorukontunnaadu.
 
 okaroju madhyaahnam hallo unna fon mrogesariki receve chesukunnadu.
 
 avatalnunchi evaro yuvati maatlaadutundi. gontu aanavaalu pattatam kashtamgaa undi.
 
 "ardhanaareeswararaaguraa?" anadigindi.
 
 "avunu."
 
 "mee ammai ekkadundo teleeka baadhapadutunnaaru kadhuu?"
 
 "meekela telusu?"
 
 "telusu mee ammai vignata aadheenamlo undi. devipriyanu mee daggaraku rakunda chestundi vignata."
 
 "vignata evaru?" anadigaadu aatratagaa.
 
 vignata vivaraalu, edres cheppindi.
 
 "aa ammayini vidichipettakandi. adhe devipriyanu mee nunchi dooram chesindi" antuu fon pettesindi.
 
                    * * *
 
 vinuutna aalochistuu koorchundi. vignatanu elagaina debbatiyaali. annayyalu boledu dabbu kharchupetti roudiilanu daanimeedaku usikolpithe vadevado merupu veerudila vachi roudiilanu chitaggotti, e keelu kaa keelu virichipaaresaadu. vadevado mari daani priyudu kaabolu. premiste preminchindigaani gattivadine chusukundi. vaadi prataapaaniki jhaadisi annayyalu daanijoliki povadaaniki hadalipotunnaru. anduke ardhanaareeswararaavunu vignata meedaku usigolpindi. yem jarugutundo chudali.
 
    * * * 
 
 "talli!"
 
 devipriya ulikipadi taletti chusindi.
 
 dor daggara tandri nilabadi unnaadu.
 
 yem chestaadu? ollantaa hoonam hoonam chesestada? juttu pattukuni roddumeedaku eedchukupotada? champestada?
 
 hadalipotu kallappaginchi chustondi.
 
 daggaraku vachi bhujaalameeda chetulu vesi premagaa chusaru. aayana kallalonchi neellu kaarutunnaayi.
 
 "neekosam amma alamatistonnadamma ninnu chuudaalani kalavaristunnadamma ramma! intiki podam."
 
 idhi nijamena? tanu chustonnadi vastavamena? aame duhkha mapukoleka poyindi. tandri gundemeeda tala valchi vekki vekki edchindi.
 
 vignata gadiloki vachindi.
 
 "eeme nanna... nannu kaapaadindi."
 
 ardhanaareeswararaavu vignatavaipu tirigi chetulu rendoo jodinchaadu.
 
 "aapadalo unna maa ammayini samayaniki aadukuni rakshinchaaru. mee runamela teerchukovaalo teleetamledu" annadu dagguttikagaa athani kallalo krutagnata uttipadutondi.
 
 vignata ventane emi matladalekapoyindi. taruvaata nemmadigaa chorava chesukuni andi- "meeremi anukonante naado salaha tappakunda vintanamma!"
 
 "devipriya jeevitam evarivalla paadayindii anna raaddaantamloki digi lothukupovatam anta manchidi kaadu. aameku melu cheddamanna uddesamto athanevaro telusukuni atanike ichi pelli cheddamanukovatam marinta agnaanamavutundi. endukante atanu aadapillala jeevitaalato aadukune neechudu. neethi niyamaalu laeni manishi aame atanivalla tana sheelaanni pogottukuni unte undavacchu. andukani shramapadi atanike ichi pelli cheyalanukovatam aame jeevitaanni marinta naasanam cheyatamavutundi. alanti neechudiki jeevitaantam mudipettadam kanna jarigindi oo peedakalagaa marichipoyi navajeevanaaniki naandi palakatam aarogyakaram."